"Setswana Puo ya Gae (HL)/P1 7 DBE/Ngwanaitseele 2021 NSC KAROLO YA B: TSHOBOKANYO POTSO 2 Buisa temana e e fa tlase ka kelotlhoko. E tlhagisa dintlha ka ga maitsholo a badiredipuso. ELA TLHOKO: O tshwanetse go dira tse di latelang: 1. Sobokanya temana e ka go tlhagisa dintlha di le SUPA ka ga MAITSHOLO A BADIREDIPUSO. 2. Kwala ka temana, o dirisa mafoko a gago, mme o sa latlhe bokao. 3. Boleele bo se fete mafoko a a ka nnang 90. 4. Tshobokanyo e se ka ya newa setlhogo. 5. Kwala palo ya mafoko a o a dirisitseng kwa bokhutlong jwa tshobokanyo. SETLHANGWA C Badiredipuso ke bathapiwa ba puso ba maitlhomomagolo a bona e leng go direla setšhaba. Badiredipuso ba na le melawana e ba tshwanetseng go itshola ka yona mo bodireding jwa bona gore mo pusong go se nne kwa ga Mmegaampone. Kaedi e ya maitsholo e dirisiwa go kaela badiri ka se se solofetsweng mo go bona mabapi le maitsholo a mantle mo bojosing jwa bona kgotsa mo botsalanong le ba bangwe. Melawana e ya maitsholo e rotloetsa bodiredi jo bo tlhotlhwagodimo gape e thusa ka netefatso ya go itshepa mo badiredipusong. Go solofetswe gore badiredipuso le bakhuduthamaga ba Kgotlapeomolao ba itshole ka mokgwa mongwe o o tlhaolegileng. Badiredipuso ba dirisana ka sebona gape ba dirisana le setšhaba. Bodiredi le botsalano jwa badiredipuso bo beilwe leitlho le le ntšhošho le go atlholwa ke bathapi le setšhaba. Ba tshwanetse go dirisana ka botlalo go atolosa dikgatlhego tsa setšhaba. Ka tsamaiso ya ditheo, ga go na setheo se se se nang molaodi. Badiredipuso le bona ba na le batho bao ba ba tlhaoletsweng go ba tsamaisa mme ba tshwanetse go diragatsa ditaelo tse ba di neilweng ka fa molaong e bile di sa thulane le molaotheo ka gope. Ga go modiri ope yo o nang le tetla ya go dirisa thata ya gagwe go tlhotlheletsa badiri ba bangwe kana go ba gatelela ka mokgwa mongwe. Ga go mokgoro o o sa neleng, ka jalo badiredipuso ba na le tšhono ya go tlhagisa dilelo tsa bona ka tsela e e maleba le kwa kemeding e e maleba. Ba ineele go godisa, go rotloetsa badirikabona le go nna le botsalano jo bo se nang selabe. Ba iphape mo ditirong tsa mekgatlo ya sepolotiki ka nako ya tiro. Ba dirisane le ba bangwe ntle le kgobelelo. Ngwana yo o sa utlweng molao wa batsadi o tlaa utlwa wa manong. [E fetoletswe go tswa go News Letter dig &hs] PALOGOTLHE YA KAROLO YA B: 10 Kwalololo e ileditswe Phetla"